Aparent, nu doar elevii noştri olimpici se întorc cu distincţii importante înainte să plece definitiv din ţară! Purtătorul de cuvânt al unui spital bucureştean tocmai a anunţat rezultatele pe noiembrie 2018, iar acestea sunt impresionante.

„3 pacienţi au plecat cu stafilococul auriu, nu mai puţin de 15 cu cel argintiu şi 7 cu stafilococul de bronz. Dintr-un singur salon!”, spune dr. Decebal Popescu, adăugând că alţi 21 de pacienţi au primit diplome de participare.

„Iar unul, bietul de el, s-a ales cu stafilococul special al juriului”, adaugă reprezentantul spitalului.



